

CSORVÁS VÁROS POLGÁRMESTERE

5920 Csorvás, Rákóczi u. 17. Tel: 66/258-001 e-mail: pmh@csorvas.hu

Csorvás Város Polgármesterétől

5920 Csorvás, Rákóczi u. l7. Tel: 66/258-001

**Előterjesztés**

**Csorvás Város Önkormányzatának Képviselő-testületéhez**

**a Képviselő-testülettől a polgármesterre átruházott**

 **szociális ágazati feladat- és hatáskörök**

**2018. évi gyakorlásáról**

**Tisztelt Képviselő-testület!**

Csorvás Város Polgármesterekéntajelen előterjesztésselteszek eleget a Csorvás Város Önkormányzata Képviselő-testületének és szerveinek Szervezeti és Működési Szabályzatáról szóló 5/2015.(III.20.) önkormányzati rendelet (a továbbiakban: SZMSZ) 30. § (2) bekezdésében foglalt kötelezettségemnek, miszerint: „30. § (2) A polgármester köteles a Képviselő-testület igénye szerinti időpontban, de naptári évente legalább egy alkalommal beszámolni a Képviselő-testületnek az átruházott hatáskörök gyakorlásáról. …”

A Polgármester 2018. január 1-től december 31. napjáig települési támogatást **rendkívüli** esetben 171 alkalommal nyújtott 101 személy részére, ***2.365.000.-*** ***Ft*** összegben. Ez hozzávetőleg a 2017-es tétel felét teszi ki.

**Lakhatásra** vonatkozó település támogatást 123 család részére állapított meg a polgármester 2018-ban. Erre a célra, közüzemi szolgáltatókhoz utalva, 2018-ban ***11.908.500.-*** ***Ft***-ot fordított az önkormányzat.

Szeptemberben igényelhettek **6 hónapra** szólóan **tűzifa** vásárlására támogatást azok, akik nem részesülnek lakhatási települési támogatásban. 4 fő nyújtott be ilyen igényt. Az ő támogatásuk - 6 hónapra - ***180.000.- Ft***.

**Szemétszállításra** vonatkozó települési támogatást 214 esetben állapított meg a polgármester a 70 éven felüli csorvási lakosok számára, összesen **2.585.440**.- Ft összegben.

A **temetési** kiadások terheinek enyhítésére 12 esetben nyújtott **támogatás**t a polgármester, összesen ***560.000.- Ft*** összegben.

A gyermek **születéséhez** nyújtott **támogatást** 39 szülő vette fel, összesen ***1.950.000.- Ft*** összegben.

A rendszeres **gyermekvédelmi** kedvezményben részesülő családok augusztus és december hónapban kaptak gyermekenként 15.000.- Ft-ot. Az iskolakezdéshez kapcsolt támogatás ***augusztusban*** 54 családnak, 111 gyermek jogán, mindösszesen ***1.665.000.- Ft*** volt. ***Decemberben*** 51 család, 107 gyermek jogán, összesen ***1.605.000.- Ft***-ot kaphatott.

A polgármester a **közfoglalkoztatásba** bevont munkavállalóknak augusztusban és decemberben 15.000.- Ft támogatást nyújtott, amely összesen 169 jogosultnak, ***2.535.000.- Ft***-ot tett ki.

Azoknak a különleges bánásmódot igénylő gyermeknek a szülei, akik speciális ellátást biztosító nevelési-oktatási intézménybe kell vigyék a gyermeküket, az **utazási költségek viseléséhez** való hozzájárulásként gyermekenként 60.000.- Ft-os támogatásban részesültek. 20 család részére ez összesen ***1.200.000.-*** Ft volt 2018-ban.

2018. január 1. és 2018. április 11. között 105 fő részére, 115 kiszállítási alkalommal (egyes rászorulók két alkalommal is részesülhettek a támogatásban) 3 q ill. 6 q barnakőszén támogatást nyújtottunk. A támogatás összesen 1.474.470.- Ft-os fedezetét az önkormányzat a 2017. évi szociális kiadásokra fordítható keretösszegből előfinanszírozta.

A Belügyminisztérium a 2017. évi szociális tüzelőanyag vásárlásához kapcsolódó pályázathoz kiegészítésképpen 176 q barnakőszén szétosztásához biztosított lehetőséget a pályázatban meghatározott rászoruló jogosultak számára úgy, hogy 29 fő fejenként 6 q tüzelőanyaghoz jutott.

A 2018. évi szociális tüzelőanyag vásárlására benyújtott pályázaton 1347 q barnakőszénhez juthatott az önkormányzat. Ebből a mennyiségből 2018-ban kiosztottunk 312 mázsát 52 háztartás részére. A fennmaradt mennyiségre még nyújthattak be kérelmet a rászorulók 2019-ben. Az összesen ***1523*** **q** barnakőszén értéke 5.802.630.- Ft volt, melyből az önkormányzatot ***967.104*.- Ft** önrész terhelte.

Ö**sszegezve megállapítható, hogy 2018-ban 27.521.044.- Ft-ot** (2017-ben 25.635.400 Ft-ot) költött az önkormányzat a szociális területen jelentkező és a fentiekben részletezett feladatok finanszírozására.

|  |  |  |
| --- | --- | --- |
|  | eset/jogosult | összeg (Ft) |
| rendkívüli települési támogatás | 171/101 | 2.365.000.- |
| lakhatási települési támogatás | 123 | 11.908.500.- |
| 6 havi tűzifa | 4 | 180.000.- |
| szemétszállítási támogatás | 214 | 2.585.440.- |
| temetési költségekhez hozzájárulás | 12 | 560.000.- |
| születéshez nyújtott támogatás | 39 | 1.950.000.- |
| gyvk-s családok aug-i és dec-i támogatása | 54/11151/107 | 1.665.000.-1.605.000.- |
| közfoglalkoztatottak aug-i és dec-i támogatása | 169 | 2.535.000.- |
| utazási költséghozzájárulás | 20 | 1.200.000.- |
| szociális szén | 81 | 967.104.- |
| összesen  |  | 27.521.044.- |

Kérem a Tisztelt Képviselő-testületet, hogy a beszámolómat vitassa meg, és fogadja el.

Csorvás, 2019. április 26.

 ……………………………..

 Baráth Lajos

 polgármester